અમદાવાદ: શહેરની હોસ્પિટલોમાં થતાં જન્મ મરણનાં પ્રમાણપત્ર મેળવવામાં સામાન્ય નાગરિકોનો દમ નીકળી જાય છે. પંદર વીસ દિવસ સુધી અનેક હોસ્પિટલના સંચાલકો કોર્પોરેશનમાં પોતાની હોસ્પિટલમાં થયેલા જન્મ કે મરણની વિગતો પાઠવતા નથી. જેને કારણે પાસપોર્ટ, વારસાઈ, બેન્કિંગ કે વીમા જેવા મહત્ત્વનાં કામો રઝળી પડે છે. પરંતુ હવે તંત્રએ જન્મ મરણનું રજિસ્ટ્રેશન માટે ઓનલાઈન સોફ્ટવેર તૈયાર કર્યું છે. આ સોફ્ટવેર અંતર્ગત શહેરની ૭૫૦ હોસ્ટિપલને સાંકળી લેવાઈ છે. જેને કારણે આ હોસ્પિટલ જન્મ મરણનું ઓનલાઈન રજિસ્ટ્રેશન કરશે. પરિણામે શહેરીજનો ત્રણ ચાર દિવસમાં જન્મ મરણનું પ્રમાણપત્ર મેળવી શકશે.